সিরিয়ার মোট জনসংখ্যার শতকরা ৭৫ ভাগ হলো সূন্নী। শতকরা মাত্র ১৩ ভাগ আলাভী শিয়া এবং শতকরা ১০ ভাগ খৃষ্টান। অথচ ফরাসীদের শাসনামলে সেনাবাহিনী ও প্রশাসনের সংখ্যাগরিষ্ট অফিসার রূপে যাদের নিয়োগ দেয়া হয় তাদের অধিকাংশই হলো আলাভী শিয়া,এবং পরিকল্পিত ভাবে দূরে রাখা হয় সংখ্যাগরিষ্ট সূন্নীদের। বর্তমান শাসক বাশার আল-আসাদের পিতা হাফিজ আল-আসাদ ছিলেন আলাভী শিয়া,ফলে সেনাবাহিনীতে তাঁর প্রবেশ ও সেনাবাহিনীতে তার দ্রুত প্রমোশনও সহজ হয়ে যায়। শুধু সিরিয়ায় নয়,সাম্রাজ্যবাদী শক্তিসমুহের সর্বত্র একই কৌশল। সংখ্যাগরিষ্ঠদের উপর শাসন করতে তারা কোয়ালিশন গড়ে সংখ্যালঘুদের সাথে। অধিকৃত বাংলায় একই রূপ কুকর্ম ঘটিয়েছিল ঔপনিবেশিক ইংরেজগণ। বাংলার সংখ্যাগরিষ্ট জনগণ মুসলমান হলে কি হবে, দেশ শাসনে তারা হিন্দুদের পার্টনার রূপে বেছে নেয়। রাষ্ট্রের পুলিশ ও প্রশাসনের প্রায় ৯৫ ভাগই পূর্ণ করেছিল হিন্দুদের দিয়ে। তাদের হাতে তুলে দেয় দেশের ব্যবসাবাণিজ্য ও জমিদারি। এভাবে মুসলমানদের দরিদ্র ও দুর্বল করা ব্রিটিশ শাসনের মূল নীতি হয়ে দাড়ায়। সিরিয়াতেও তার ব্যতিক্রম ঘটেনি। দেশটিতে ফ্রান্সের নীতি হয়ে দাঁড়ায় মুসলমানদের দ্রুত দরিদ্র ও দুর্বল করা। সে সাথে শুরু হয় ইসলামি সংস্কৃতি থেকে দ্রুত দূরে সরানোর কাজ। ফলে সিরিয়ার উপকূলীয় নগরী লেবানন দ্রুত পরিণত হয় সমগ্র আরব ভূমিতে মদ্যপান,নাচ-গান,উলঙ্গতা, অশ্লিতা ও ব্যাভিচারের প্রধানতম কেন্দ্রে। ক্যান্সারের ন্যায় এখান থেকেই প্রাশ্চাত্য সংস্কৃতি সমগ্র মধ্যপ্রাচ্যে ছড়ায়।